Publicat el Dilluns, 14 Maig 2018 09:04
El Consell Comarcal de la Terra Alta col·labora amb la Universitat Oberta de Catalunya (UOC) subvencionant el 50% dels cost de la matrícula a les persones empadronades en un municipi de la comarca de la Terra Alta que s'inscriguin a seminaris i cursos d'estiu d'aquesta universitat.
Les bases reguladores es poden consultar al BOPT núm. 99, de 24 de maig de 2017.
El termini de presentació de les sol·licituds d’ajut al Consell Comarcal serà del dia 14 de maig de 2018 fins el dia 14 de juny de 2018.
Informació dels seminaris i cursos a l’enllaç de la UOC:
http://estudis.uoc.edu/ca/seminaris-cursos/
Publicat el Dilluns, 14 Maig 2018 08:26
El Concert de Primavera de la Banda Comarcal de la Terra Alta ha tingut lloc avui, 12 de maig de 2018, a les 19.00 h, a l'església de Sant Bartomeu de Prat de Comte. La formació, integrada per 27 músics de la comarca dirigits pel mestre Marc Subirats Calero, ha interpretat un programa dividit en dos parts i format per un repertori de vuit temes de compositors nacionals i internacionals.
La Banda Comarcal de la Terra Alta va començar les seues actuacions l'any 2014, en el marc d'un projecte que compta amb el suport del Consell Comarcal i dels ajuntaments. El concert de Prat de Comte ha completat la gira de la banda per tots els municipis de la comarca, per la qual cosa ja s'està estudiant la programació d'una segona tongada de concerts, que tindran lloc en els diferents municipis que ja han mostrat l'interès per acollir una nova actuació d'aquesta formació musical terraltina.
Publicat el Dijous, 03 Maig 2018 14:29
Publicat el Dilluns, 30 abril 2018 14:35
Publicat el Dilluns, 23 abril 2018 08:34
En el marc del ‘Projecte CLINOMICS, Oportunitats i reptes de l’economia local i la societat per adaptar-se al canvi climàtic’, s’han organitzat una sèrie de jornades de formació per a proporcionar eines als diferents sectors econòmics davant dels reptes del canvi climàtic.
La propera jornada s’ha programat per al mes de maig a la comarca de la Terra Alta i se centrarà en l’àmbit de la gestió forestal: "Gestió de l'adaptació al canvi climàtic dels boscos".